Þungbúið yfir landinu
Útlit er fyrir norðaustlæga átt í dag og vindur fremur hægur. Þungbúið norðan- og austanlands og dálítil rigning af og til. Léttara yfir framan af degi sunnan heiða en síðdegis má búast við skúrum og gæti gert góðar dembur á Suðurlandi.  Þetta kemur fram í hugleiðingum veðurfræðings Veðurstofu Íslands.
"Á morgun verður eilítið ákveðnari norðanátt um landið norðaustan- og austanvert og lengst af rigning á þeim slóðum. Á Suður- og Vesturlandi verður vindur skaplegur áfram, það helst þurrt og eitthvað sést til sólar.
Svipað hitastig í dag og á morgun. Hámarkshitinn verður um 15 stig sunnanlands. Eins og vera ber í norðlægri átt verður svalara í þungbúnu veðri fyrir norðan- og austan," segir enn fremur á vef Veðurstofu Íslands.
Veðurspá fyrir næstu daga
Norðaustan 3-10 m/s í dag. Skýjað og dálítil rigning norðan- og austanlands, en skýjað með köflum sunnan til og skúrir, einkum síðdegis.
Norðan 8-13 og rigning á austanverðu landinu á morgun, en heldur hægari vindur og bjartviðri á Suður- og Vesturlandi.
Hiti 6 til 14 stig, hlýjast sunnanlands.
Á föstudag:
Norðaustan 8-13 m/s á austurhelmingi landsins og rigning með köflum. Heldur hægari vindur og bjartviðri suðvestan- og vestanlands. Hiti 5 til 10 stig, en að 14 stigum yfir daginn sunnan heiða.
Á laugardag:
Norðlæg eða breytileg átt 3-8 og bjartviðri, en skýjað og úrkomulítið norðan- og austanlands. Austan 8-13 og rigning sunnan til á landinu um kvöldið. Hiti breytist lítið.
Á sunnudag og mánudag:
Norðlæg átt 5-13 með súld eða rigningu, en bjartviðri á sunnanverðu landinu. Hiti frá 4 stigum í innsveitum fyrir norðan, upp í 14 stig syðst að deginum.
Á þriðjudag:
Hæg breytileg átt og skúrir í flestum landshlutum. Hiti 7 til 12 stig.
Á miðvikudag:
Líkur á norðanátt með rigningu norðan- og austanlands og kólnandi veðri.
Útlit er fyrir norðaustlæga átt í dag og vindur fremur hægur.
Þungbúið norðan- og austanlands og dálítil rigning af og til.
Léttara yfir framan af degi sunnan heiða en síðdegis má búast við skúrum og gæti gert góðar dembur á Suðurlandi.
"Á morgun verður eilítið ákveðnari norðanátt um landið norðaustan- og austanvert og lengst af rigning á þeim slóðum."
"Á Suður- og Vesturlandi verður vindur skaplegur áfram, það helst þurrt og eitthvað sést til sólar."
"Svipað hitastig í dag og á morgun."
"Eins og vera ber í norðlægri átt verður svalara í þungbúnu veðri fyrir norðan- og austan," segir enn fremur á vef Veðurstofu Íslands.